Diari Oficial de la Generalitat Valenciana


Sumari del DOGV 5197, del 13-02-2006 (2006/1175)

ACORD de 17 de novembre de 2005, de la Comissió Territorial d'Urbanisme, relatiu a la correcció d'error material en el Catàleg de béns i espais protegits del municipi de Teulada.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1175


Data del document
:   17-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Teulada
    * pla d'urbanisme
    * reserva natural

ACORD de 17 de novembre de 2005, de la Comissió Territorial d'Urbanisme, relatiu a la correcció d'error material en el Catàleg de béns i espais protegits del municipi de Teulada. [2006/X1175]  
Vist l'expedient de referència i basant-se en els següents antecedents i consideracions,  
Antecedents  
Primer. La correcció d'error es va aprovar mitjançant un acord de l'Ajuntament en ple en sessió celebrada el dia 28 de juliol de 2005.  
Segon. La documentació està integrada per la fitxa A-45, actual i modificada, del Catàleg de béns i espais protegits.   
Tercer. L'objecte de la modificació és corregir un error en la fitxa A-45 del Catàleg, concretament el referit al del núm. de policia que identifica l'habitatge de la fitxa A-45 ja que, en la redacció actual, aquest s'identifica amb el núm. 68 de la carretera Benimarco, i aquest núm. de policia no es correspon amb el del bé d'immoble protegit, a la qual cosa s'unix el que segons l'encarregat del cadastre i de número d'immobles de l'Ajuntament de Teulada, l'immoble protegit s'ubica en la carretera Benimarco núm. 70.  
Per això es proposa rectificar la fitxa A-45 què en el caixetí d'identificació de l'immoble identificació localització, quedarà ubicat en la carretera Benimarco, núm. 70.  
Consideracions tecnicojurídiques  
Primera. La tramitació ha sigut conforme al que establix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
Segona. La documentació s'estima, en línies generals, completa, segons l'objecte de la modificació, a l'efecte del compliment de l'article 27 de la LRAU.  
Tercera. A la vista de l'anteriorment exposat, les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
1r) Aprovar definitivament la correcció d'error material en el Catàleg de béns i espais protegits del Pla general del municipi de Teulada.  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Alacant, 17 de novembre de 2005.. El director territorial: Ramón Rizo Aldeguer.